
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

2024-жылдын «19» ноябры            № 127                                   Москва шаары

Кытай Эл Республикасынан жана Украинадан чыккан жана Евразия экономикалык бирлигинин бажы аймагына ташылып келген цинктелген прокатка карата демпингге каршы чаранын колдонулушун узартуу жөнүндө

Үчүнчү өлкөгө карата атайын коргоочу, демпингге каршы жана компенсациялык чараларды колдонуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге 
№ 8 тиркеме) 109-пунктунун бешинчи абзацына ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2019-жылдын 3-декабрындагы № 209 чечими менен белгиленген «Кытай Эл Республикасынан жана Украинадан чыккан жана Евразия экономикалык бирлигинин бажы аймагына ташылып келинген цинктелген прокатка карата демпингге каршы алымдарды киргизүү жолу менен демпингге каршы чараларды колдонуу жөнүндө» демпингге каршы чаранын аракети 
2025-жылдын 1-сентябрына чейин узартылсын. 
2. Евразия экономикалык бирлигине мүчө мамлекеттердин бажы иши чөйрөсүндөгү ыйгарым укуктуу мамлекеттик органдары, 2025-жылдын 
1-сентябрын кошо алганда ушул Чечим күчүнө кирген датадан тартып: 
Евразия экономикалык комиссиясынын Коллегиясынын 2019-жылдын 3-декабрындагы № 209 чечими менен белгиленген тартипте алдын ала демпингге каршы алымдарды алуу үчүн коюмдар боюнча демпингге каршы алымдарды алууну камсыздасын; 
Евразия экономикалык комиссиясынын Коллегиясынын 2019-жылдын 3-декабрындагы № 209 чечиминин 2-пунктуна ылайык өндүрүүчүнүн сертификаты көрсөтүлгөн шартта демпингге каршы алым алынбасын. 
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет, бирок 2025-жылдын 5-январынан эрте эмес. 

